Per 2021 er hun seniorforsker ved Nasjonalt kunnskapssenter om vold og traumatisk stress (NKVTS), der hun også har vært forskningsleder ved Seksjon for traumer, katastrofer og tvungen migrasjon. Hun er utdannet cand.psychol. ved Universitetet i Oslo (UiO) i 1986, er psykologspesialist i klinisk psykologi og samfunnspsykologi og tok doktorgrad i psykologi ved UiO i 2016. Hun har særlig forsket på krigstraumatiserte flyktningers psykiske helse. Hun har tidligere arbeidet som leder for prosjektet Sorg og Omsorg i Nasjonalforeningen for folkehelsen. Deretter jobbet hun ved PUT og BUP på Ringerike Psykiatriske senter, ved PPT i Bærum, og 10 år på Blakstad sykehus. Hun begynte som forsker ved NKVTS i 2005 og ble seniorforsker i 2016. Hun har det meste av sitt yrkesliv hatt en liten privatpraksis ved siden av andre stillinger. Hun har vært medlem av spesialistutvalg i Norsk Psykologforening.